text: Dræbt mod vejtræ
  15 april 2012 kl. 09.38
  En 19-årig mand mistede lørdag aften livet i en trafikulykke ved Bramming.
  Ulykken skete kort før midnat lørdag aften på Sejstrupvej, hvor den 19-årige mistede herredømmet over bilen, da den kom ud i rabatten.
  Her rammer bilen først ét træ, hvorefter den ryger over i et andet. Den 19-årige blev dræbt på stedet.
  Ifølge vagthavende ved Syd- og Sønderjyllands Politi, Søren Strægaard, så har en bilinspektør her til morgen undersøgt bilen.
  - Han har undersøgt bilen og lavet beregninger på farten, men det er for tidligt at sige om ulykken skyldtes for høj fart, siger Søren Strægaard til TV SYD.
  